Ehdotus: neuvoston asetus yhteisen maatalouspolitiikan rahoituksesta annetun asetuksen (EY) N:o 1258/1999 sekä useiden muiden yhteistä maatalouspolitiikkaa koskevien asetusten muuttamisesta



Virallinen lehti nro C 337 E , 28/11/2000 s. 0276 - 0277



Ehdotus: NEUVOSTON ASETUS yhteisen maatalouspolitiikan rahoituksesta annetun asetuksen (EY) N:o 1258/1999 sekä useiden muiden yhteistä maatalouspolitiikkaa koskevien asetusten muuttamisesta (komission esittämä) PERUSTELUT 1. Avoimuuden lisäämiseksi talousarvion ja kirjanpidon esittämisessä varainhoitoasetuksen uudelleenlaatimista koskevassa luonnoksessa ehdotetaan, että nykyiset maatalousalan "negatiiviset menot" katsottaisiin käyttötarkoitukseensa sidotuiksi tuloiksi. Nämä negatiiviset menot ovat monimutkaisen talousarviomekanismin seurausta, ja ne voidaan jakaa viiteen luokkaan: - petosten ja sääntöjenvastaisuuksien seurauksena takaisin perityt summat (60 miljoonaa euroa vuonna 1999), - talousarviota koskevasta kurinalaisuudesta tehdyn päätöksen 13 artiklan perusteella ennakkoihin tehdyt korjaukset (126 miljoonaa euroa vuonna 1999), - julkisen varastoinnin myynneistä kertyvät "voitot" (286 miljoonaa euroa vuonna 1999), - maidon liikatuotannosta perittävä lisämaksu (498 miljoonaa euroa vuonna 1999), - tilien tarkastamista ja hyväksymistä koskevien päätösten taloudelliset seuraukset (606 miljoonaa euroa vuonna 1999). Euroopan parlamentin, neuvoston ja komission välisen talousarviota koskevasta kurinalaisuudesta ja talousarviomenettelyn parantamisesta 6. toukokuuta 1999 tehdyn toimielinten sopimuksen (EYVL C 172, 18.6.1999, s. 1) 10 kohdassa määrätään, että rahoitusnäkymät eivät kata niitä budjettikohtia, jotka rahoitetaan voimassa olevan varainhoitoasetuksen 4 artiklassa tarkoitetuilla käyttötarkoitukseensa sidotuilla tuloilla. Näin ollen negatiiviset menot voitaisiin poistaa ilman, että sillä olisi vaikutuksia talousarvioon. 2. Ehdotuksessa uusituksi varainhoitoasetukseksi säädetään siis vastaisuudessa kahdesta luokasta käyttötarkoitukseensa sidottuja tuloja: itse varainhoitoasetuksessa määritellyt ja erityisasetuksissa säädetyt. Tämän ehdotuksen tavoitteena on - muuttaa asetusta (EY) N:o 1258/1999 kaikkien EMOTR:n tukiosastosta rahoitettujen menojen takaisinperittyjen summien sekä kaikkien jäsenvaltioiden keräämien, kantamien tai pidättämien summien määrittelemiseksi yksinomaan EMOTR:n tukiosaston menojen rahoittamiseen sidotuiksi tuloiksi, - on myös aiheellista täsmentää, että maito- ja maitotuotealan lisämaksusta annetussa asetuksessa (ETY) N:o 3950/92 säädettyjä lisämaksuja ja asetuksessa (ETY) N:o 3492/90 tarkoitettuja julkisen varastoinnin tilien tuottoja on pidettävä käyttötarkoitukseensa sidottuina tuloina, - lisäksi yhteisen maatalouspolitiikan toimiin liittyviä menetettyjä vakuuksia ei enää vähennetä EMOTR:n tukiosaston menoista, kuten asetuksen (ETY) N:o 352/78 2 artiklassa säädetään, vaan myös niitä on pidettävä käyttötarkoitukseensa sidottuina tuloina. 3. Asetusta (EY) N:o 1258/1999 muutettaessa siihen olisi sisällytettävä uuden komiteamenettelyä koskevan päätöksen huomioon ottavat säännökset (menettelystä komissiolle siirrettyä täytäntöönpanovaltaa käytettäessä 28 päivänä kesäkuuta tehty neuvoston päätös 1999/468/EY, EYVL L 184, 17.71999, s.23). 2000/0204 (CNS) Ehdotus: NEUVOSTON ASETUS yhteisen maatalouspolitiikan rahoituksesta annetun asetuksen (EY) N:o 1258/1999 sekä useiden muiden yhteistä maatalouspolitiikkaa koskevien asetusten muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [1], [1] EYVL C , ..., s. . ottaa huomioon Euroopan parlamentin lausunnon [2], [2] EYVL C , ..., s. . ottaa huomioon talous- ja sosiaalikomitean lausunnon [3], [3] EYVL C , ..., s. . ottaa huomioon tilintarkastustuomioistuimen lausunnon [4], [4] EYVL C , ..., s. . sekä katsoo seuraavaa: (1) Negatiiviset menot kirjataan vuosittain Euroopan maatalouden ohjaus- ja tukirahaston tukiosaston eri budjettikohtiin. (2) Varainhoitoasetuksen uudelleenlaatimisehdotuksessa säädetään, että negatiivisia menoja on vastedes pidettävä käyttötarkoitukseensa sidottuina tuloina. Tämä muutos ei vaikuta talousarvioon mutta tuo tarvittavaa selkeyttä. (3) ...kuun ... päivänä ... [5] annetun varainhoitoasetuksen 17 artiklassa säädetään käyttötarkoitukseensa sidottujen tulojen kahdesta eri luokasta: itse varainhoitoasetuksessa käyttötarkoitukseensa sidotuiksi tuloiksi määritellyt tulot ja erityisasetuksissa käyttötarkoitukseensa sidotuiksi tuloiksi määritellyt tulot. [5] EYVL L , ..., s. . (4) Koska negatiivisten menojen korvaaminen käyttötarkoitukseensa sidotuilla tuloilla toteutetaan ainoastaan maataloudessa ja koska tämä korvaaminen edellyttää useiden maatalousalan asetusten muuttamista, on aiheellista sisällyttää nämä käyttötarkoitukseensa sidotut tulot ... annetun varainhoitoasetuksen asemesta maatalousalan erityisasetuksiin, erityisesti yhteisen maatalouspolitiikan rahoituksesta annettuun asetukseen (EY) N:o 1258/1999 [6]. [6] EYVL L 160, 26.6.1999, s. 103. (5) Jotta vältettäisiin jäsenvaltioiden tasolla tapahtuva kompensoituminen Euroopan maatalouden ohjaus- ja tukirahaston tukiosaston menojen ja Euroopan maatalouden ohjaus- ja tukirahaston tukiosaston menojen rahoittamiseen sidottujen tulojen välillä, tulot on tarpeen maksaa ja käyttää yhteisen maatalouspolitiikan osana. (6) On tärkeätä ja aiheellista soveltaa käyttötarkoitukseensa sidottuihin tuloihin yhteisön tasolla samaa valvontajärjestelmää kuin rahastosta rahoitettaviin menoihin, tilien tarkastamisesta ja hyväksymisestä tehdyt päätökset mukaan luettuina. (7) Menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY [7] mukaisesti asetuksen (EY) N:o 1258/1999 täytäntöönpanemiseksi tarvittavista toimenpiteistä olisi päätettävä mainitun päätöksen 3 artiklassa säädettyä neuvoa-antavaa menettelyä noudattaen. [7] EYVL L 184, 17.7.1999, s. 23. (8) Koska muut asetuksen (EY) N:o 1258/1999 täytäntöönpanemiseksi tarvittavat toimenpiteet ovat päätöksen 1999/468/EY 2 artiklassa tarkoitettuja hallintotoimenpiteitä, toimenpiteistä olisi päätettävä mainitun päätöksen 4 artiklassa säädettyä hallintomenettelyä noudattaen, ON ANTANUT TÄMÄN ASETUKSEN: 1 artikla I. Muutetaan asetus (EY) N:o 1258/1999 seuraavasti: 1. Lisätään 1 artiklaan 2 kohdan jälkeen 2 a kohta seuraavasti: "2 a Käyttötarkoitukseensa sidottuja tuloja ovat - kaikki rahaston tukiosastosta tämän asetuksen mukaisesti rahoitettaviin menoihin liittyvät takaisinperityt summat ja erityisesti tämän asetuksen 7 ja 8 artiklan mukaisesti takaisinperityt summat sekä kaikki kuukausittaisten ennakkomaksujen vähennykset ja/tai keskeytykset, - kaikki jäsenvaltioilta kerätyt tai kannetut taikka komission pidättämät summat, joista ei säädetä Euroopan yhteisöjen omista varoista tehdyn neuvoston päätöksen 94/728/EY, Euratom 2 artiklan 1 kohdan a alakohdassa, sikäli kun ne on määritelty yhteistä maatalouspolitiikkaa koskevassa yhteisön lainsäädännössä käyttötarkoitukseensa sidotuiksi tuloiksi. Niitä voidaan käyttää ainoastaan rahaston tukiosaston menojen rahoittamiseen. Tämän asetuksen 4-10 artiklaa sovelletaan ensimmäisessä alakohdassa tarkoitettuihin käyttötarkoitukseensa sidottuihin tuloihin." 2. Korvataan 7 artiklan 1 kohta seuraavasti: "1. Komissio tekee 2, 3 ja 4 kohdassa tarkoitetut päätökset 14 artiklan 3 kohdassa säädettyä menettelyä noudattaen ." 3. Korvataan 8 artiklan 2 kohdan toinen alakohta seuraavasti: "Takaisinperityt summat samoin kuin takaisinperittyjen tai myöhässä maksettujen summien korot ovat tämän asetuksen 1 artiklan 2 a kohdassa tarkoitettuja käyttötarkoitukseensa sidottuja tuloja. Ne on maksettava rahastoon sen tukiosaston menojen rahoittamiseksi." 4. Poistetaan 11 ja 12 artikla. 5. Korvataan 13 artikla seuraavasti: "13 artikla 1. Komissiota avustaa Euroopan maatalouden ohjaus- ja tukirahaston komitea (jäljempänä 'rahastokomitea'), joka muodostuu jäsenvaltioiden edustajista ja jonka puheenjohtajana on komission edustaja. 2. Viitattaessa tähän kohtaan sovelletaan päätöksen 1999/486/EY 4 artiklassa säädettyä hallintomenettelyä ja otetaan huomioon mainitun päätöksen 7 artiklan 3 kohta. 3. Päätöksen 1999/468/EY 4 artiklan 3 kohdassa säädetty määräaika vahvistetaan yhdeksi kuukaudeksi.". 6. Korvataan 14 artiklan 1 kohdan johdanto seuraavasti: "Jäljempänä olevassa 3 kohdassa säädettyä menettelyä noudattaen rahastokomiteaa on kuultava:". 7. Lisätään 14 artiklaan 3 kohta seuraavasti: "3. Viitattaessa tähän kohtaan sovelletaan päätöksen 1999/486/EY 3 artiklassa säädettyä neuvoa-antavaa menettelyä ja otetaan huomioon mainitun päätöksen 7 artiklan 3 kohta." 10. Poistetaan 15 artikla. II. Muutetaan asetus (ETY) N:o 3950/92 seuraavasti: Korvataan 10 artikla seuraavasti: "10 artikla Lisämaksu ja tarvittaessa siihen liittyvät korot ovat asetuksen (EY) N:o 1258/1999 1 artiklan 2 a kohdassa tarkoitettua käyttötarkoitukseensa sidottua tuloa. Se on maksettava rahastoon sen tukiosaston menojen rahoittamiseksi." III. Muutetaan asetus (ETY) N:o 3492/90 seuraavasti: Korvataan 1 artiklan 3 kohta seuraavasti: "3. Kun tilillä on positiivinen saldo, se on asetuksen (EY) N:o 1258/1999 1 artiklan 2 a kohdassa tarkoitettua käyttötarkoitukseensa sidottua tuloa. Se on maksettava rahastoon sen tukiosaston menojen rahoittamiseksi." IV. Muutetaan asetus (ETY) N:o 352/78 seuraavasti: 1. Korvataan 2 artikla seuraavasti: "2 artikla Edellä 1 artiklassa tarkoitetut menetetyt vakuudet ovat asetuksen (EY) N:o 1258/1999 1 artiklan 2 a kohdassa tarkoitettuja käyttötarkoitukseensa sidottuja tuloja. Ne on maksettava rahastoon sen tukiosaston menojen rahoittamiseksi." 2. Poistetaan 3 artikla. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan sen voimaantuloa seuraavasta varainhoitovuodesta. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja >TAULUKON PAIKKA>